Gunnar Alf Larsen

Gunnar Alf Larsen (født 27. desember 1919 i Oslo, død 24. desember 2003) var en norsk industriarbeider, embedsmann og politiker (Ap). Han satt tilsammen 22 år på Stortinget for Oslo mellom 1954 og 1977, og var også formann for Oslo Arbeiderparti 1974–1975. Etter den politiske karrieren var slutt var han fylkesmann i Buskerud 1977–1979 og i Oslo og Akershus 1979–1988.

Larsen var sjømann fra 1936. Under andre verdenskrig satt han først på Grini og senere i konsentrasjonsleiren Sachsenhausen. Etter krigen arbeidet han som jerndreier ved Akers mekaniske verksted 1945–1951, før han gikk over til en stilling i Norsk Jern- og Metallarbeiderforbund. 

Larsen ble vararepresentant til Stortinget i 1954, noe han var frem til 1965. Mesteparten av denne perioden møtte han fast for regjeringsmedlemmene Trygve Bratteli, Rakel Seweriin og Einar Gerhardsen. Fra 1965 til 1977 hadde Larsen fast plass.

Larsen var fotballformann i Vålerenga Idrettsforening fra 1984 til 1986.

Gunnar Alf Larsen var far til Svein Larsen.

Kilder

Eksterne lenker 
 

Stortingsrepresentanter fra Ap
Stortingsrepresentanter for Oslo
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Stortingsrepresentanter 1973–1977
Ap-politikere i Oslo
Fylkesmenn i Buskerud
Fylkesmenn i Oslo og Akershus